Франсиско де Ораа
Моето детство бе с мирис на ябълки в чувал

Превод от испански: Никола Инджов, 1998

chitanka.info

Моето детство бе с мирис на ябълки в чувал

От дъжд на вятър тръгвах към кирпиченото

предградие

Прилично на театрален декор

Там имаше къща без стени циментирана от дъжда

Покрив захвърлен между вътрешностите на нощта

И морето обкръжаваше тази къща

Тъмен поглед се крие в градината незасадена

Една мечта между костите на обиталището

Посещенията за вечеря траяха с години

Сърце нахапано от околните предградия

Бе влязла веднъж една жена

В тази къща тъмно подземие във времето

И оттогава не съм те виждал

Какво ще помислят мъртвите за такава любов

С безнадеждността на осъдени на смърт се обичахме

Тя донесе враждебна мечта

Вече изветря детството ми пазено в скрина

И аз поради дъждовните си корени през нощта

страдам от лудостта същност на света

Аз съм болен изповедник на тайни които знам

Тя е прозорецът който напълни стаята с птици

През нейните очи гълъбите излитаха от ада

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.